Husholdningenes konsum av varer, den såkalte varekonsumindeksen var 0,2 prosent lavere i april enn i mars i år, ifølge sesongjusterte tall fra Statistisk sentralbyrå (SSB). Det var særlig andre varer, som møbler, hvitevarer og klær, som trakk ned.

Les også : Laveste gjeldsvekst på 11 år

Husholdningenes kjøp av mat, drikkevarer og tobakk økte med 0,9 prosent i april, etter en nedgang på 1,2 prosent i mars. Mens kjøp og drift av kjøretøy viste svak oppgang. Forbruket av elektrisitet og brensel gikk ned med 1,6 prosent, mens konsumet av andre varer hadde en nedgang på 0,9 prosent i april. (©NTB)